《书驿舍壁》
宋代·孔平仲

巍巍使馆开华堂，行人旧题诗满堂。去年读之多好语，今岁重寻在何处。

驿吏却云官长来，垩以赤白墁青灰。银钩错落应手没，当时嘲谑谁为才。

呜呼万事祇如此，古人豪强安在哉。寄语征途往还客，不如挥毫落金石。

金石虽坚有时灭，君不闻海波成田淮水绝。

作者简介：孔平仲，生于庆历四年（1044），字毅父，今峡江县罗田镇西江村人，政和元年（1111）病卒，终年六十八岁。《清江三孔集》四十卷中，平仲占21卷。